Wotrow. Wot přichodneje póndźele hač do 25. awgusta přewjedźe kubłanska referentka Domowiny za młodźinu Virginia Hanuzowa dźěłarničku serbskich a druhich młodych poetow. Jessy James LaFleur dźěłarničku pod hesłom „Zhubjeni poeća“ nawjeduje. Štóž chce so wobdźělić, njech přizjewi so hač do zajutřišeje njedźele e-mailnje pod virginia. .
Hudźba při sportnišću
Němske Pazlicy. Składnostnje Kamjenskeho měšćanskeho swjedźenja, kiž so takrjec město Boršće wotměje, přeproša zajutřišim, njedźelu, wot 17 hodź. na 19. koncert dujerskeje hudźby k Němskopazličanskemu sportowemu a wólnočasnemu centrumej. Koncert wuhotuje Kamjenski dujerski orchester.
Budyšin. Na zahrodźe za Budyskim Serbskim institutom wotměje so jutře, pjatk, w 19.30 hodź. Budyski komorny koncert pod hesłom „Tango bjez hranicow – Argentinska, Němska, Budyšin“. Na koncerće pod hołym njebjom čakaja na wopytowarjow wotměnjata hudźba a kulinariske wosebitosće. Wječor wuhotuje skupina Tango Misterio, kotraž zanjese klasiski tango runje tak kaž eksperimenty z tutej hudźbnej formu. Zastupny lisćik za 16 eurow dóstanu zajimcy w Löbnerec hudźbnym domje (tel. 0 35 91 / 4 11 06) abo za 18 eurow při wječornej kasy.
Wusyłaja kemše w radiju
Slepo. Radijowy sćelak MDR Kultur wusyła njedźelu, 22. awgusta, wot 10 hodź. bohosłužbu ze Slepjanskeje cyrkwje. Prědować budźe farar Jörg Michel. Pišćele a spěwna skupina Kólesko kemše hudźbnje wobrubja. MDR Kultur hodźi so přijimać na UKW 96,2. Kemšerjo měli hač do 9.45 hodź. na swojich městnach być.
Budyšin. Po lońšej přestawce wotměje so 12. septembra w Budyšinje zaso dźeń wotewrjeneho pomnika. Nimo znatych twarjenjow steja tež zaso někotre dotal hišće njepřistupne objekty na lisćinje. Koronapandemije dla su za někotre městna přizjewjenja trěbne. To potrjechi pišćeletwarsku firmu Eule, hdźež změja w 14 a w 16 hodź. wodźenje za stajnje 20 wosobow. Pjeć wodźenjow za stajnje 20 wosobow přewjedu w baroknym domje Při Mjasowych jětkach a na Tuchorskim kěrchowje změja dwě wodźeni za stajnje 25 ludźi. Za wšitke wodźenja su trěbne přizjewjenja e-mailnje pod bau.
Nachwilnje zawrjena
Pančicy-Kukow. Dokelž kupnicu Netto w Pančicach-Kukowje přetwarja a powjetša, tam wot wčerawšeho Zelnakec pjekarnja hižo swoje pječwa předawać njemóže. Tohodla poskićuja chlěb, całty, tykanc a wšitko druhe hač dosrjedź oktobra w swojej předawarni napřećo klóštrej.
Budyšin. Najwšelakoriše prózdninske poskitki změja hač do kónca awgusta w Budyskim Serbskim muzeju. Štwórtk, 19. awgusta, póńdźe wot 10 hodź. wo Milčanow a słowjanski srjedźowěk. Daloko sahace stawizny wjedu wobdźělnikow do zažneho srjedźowěka – do časa zasydlenja Milčanow a Łužičanow. Kotre žiwjenske poměry knježachu, kak a čehodla twarjachu hrodźišća a što je k tomu wjedło, zo su Serbja dźensa narodna mjeńšina, su stołpy wodźenja. Zajimcy wobhladaja sej zawostanki słowjanskich prjedownikow a zamysla so z praktiskimi přikładami do tuteje časoweje doby. Přizjewjenja přijimuja pod telefonowym čisłom 0 35 91 / 2 70 87 00 abo e-mailnje pod .
Předawaja kartki za pop-operu
Budyšin. Hnydom dwě wustajeńcy w Muzeju Budyšin stej jenož hišće hač do njedźele, 15. awgusta, widźeć. Stej to kabinetna přehladka mólbow Ulriki Mětškoweje a wosebita wustajeńca z twórbami Almut-Sophije Zielonka składnostnje jeje 55. narodnin. Přichodna wosebita wustajeńca w Muzeju Budyšin wěnuje so wot 18. septembra kopororytwarjej a nakładnikej Johannej Georgej Schreiberej (1676–1750).
Wuměłcam přez ramjo hladać
Miłoćicy. Mjeztym hižo 15. mjezynarodna rězbarska dźěłarnička při Miłočanskej skale wotměje so wot 16. do 29. awgusta. W tym času móža zajimcy 15 wuměłcam z Čěskeje, Armenskeje, Awstriskeje, Bołharskeje, Pólskeje a Němskeje při dźěle přez ramjo hladać. Šulskim rjadownjam poskićeja hač do kónca oktobra połdrahodźinske darmotne wodźenja. Přizjewjenja su móžne pod www.steinleicht.de. Wosebitej wjerškaj budźetej sobotu, 28. awgusta, hudźbny wječor a nazajtra finisaža.
Zaso regularnje wotewrjenej
Kamjenc. Loni nastatu wustajeńcu wo česćowanju swjateho Bosćana w Chróšćanskej wosadźe wotewru jutře, srjedu, w 19 hodź. w Kamjenskej Haninej cyrkwi. Nawodnica Lessingoweho muzeja dr. Sylke Kaufmann wopytowarjow po přehladce powjedźe.
Na swjedźenišću maja wodu
Němcy. Na iniciatiwu wjesneho a młodźinskeho kluba ma wjesne swjedźenišćo w Němcach nětko swójski přizamk za wodu. Hłubokotwarske dźěła za 70 metrow dołhu rołu je twarski zawod ze wsy přewzał. Sobudźěłaćer Wojerowskich zastaranskich zawodow je wšitko přizamknył. Nowy hydrant słuži zdobom za rjedźenje wodowoda.
Radźićeljo so schadźuja
Radwor. Přichodne posedźenje Radworskeje gmejnskeje rady wotměje so jutře, srjedu, we 18.30 hodź. w jědźerni tamnišeje zakładneje a wyšeje šule. W zjawnym dźělu schadźowanja póńdźe mjez druhim wo wobstaranje nowych laptopow za wučerjow a wo dróhotwarske dźěła w Boranecach.
Přizjewjenja hišće móžne
Michałki. Kulowska přirodoškitna skupina Nabu přeproša za zajutřišu njedźelu na prózdninske pućowanje po Dubrjenskim bahnje. Zajimcy zetkaja so w dźewjećich při hosćencu w Michałkach. Wobdźělenje płaći dwaj euraj za dorosćenych, dźěći smědźa darmotnje sobu hić.
Přewjedu hornčerske wiki
Hózk. Mjeztym hižo 18. raz wotměja so jutře a njedźelu w Hózku hornčerske wiki. 18 wobdźělnikow chce tam swoje twory poskićeć. Mjez nimi budu někotři, kiž su wot wšeho spočatka pódla, a dalši, kotřiž prěni raz přijědu. Wopytowarjow zastaruja z ćopłymi jědźemi kaž tež z čerstwym tykancom.
Za dźěłarničku so přizjewić
slv_Latn ces_Latn slv_Latn szl_Latn hrv_Latn szl_Latn bos_Latn slv_Latn szl_Latn szl_Latn bos_Latn pol_Latn szl_Latn szl_Latn zul_Latn szl_Latn szl_Latn szl_Latn deu_Latn szl_Latn hrv_Latn szl_Latn bos_Latn ces_Latn slv_Latn